UKZN gesluit tot volgende week | Maroela Media
UKZN gesluit tot volgende week
Lesings by die Universiteit van KwaZulu-Natal sal eers volgende week hervat.
Lesiba Seshoka, woordvoerder van die universiteit, het Woensdag in ŉ kort verklaring gesê die besluit, om alle lesings en bedrywighede by die universiteit tot Sondagaand op te skort, is geneem in oorleg met die Verteenwoordigende Studenteraad.
Redes vir die opskorting is nie verskaf nie, maar die lesings is reeds verlede week Donderdag vir die eerste keer opgeskort.
Die polisie moes van rubberkoeëls gebruik maak tydens betogings by die universiteit se kampus in Pietermaritzburg en twee studente is in hegtenis geneem. Daar is ook betogings by die universiteit se Westville-kampus.
Lees alle vorige berigte oor die UKZN op Maroela Media.
Geen borgtog vir polisiebeamptes ná transitorooftog
OB-pos: Hier is die finale kandidaat
Moenie toelaat dat hulle krag kry oor die universiteite nie! Skors die moeilikheid makers. Hulle is soos klein kinders. Tot hulle disipline geleer word, sal hulle nooit stop nie.
Nee, maak die studenteraadsvoorsitter die rektor. Hulle is mos nou rektorloos. Kom ons kyk hoe gaan hy al sy ontevrede pelle se grille en gille stil. Laat hy’ onderhandel, geld kweek en oes en uitdeel. Ons hoop daar is nog kunsmis oor op die kampus om vinnige groei aan te wakker… ek praat nou nie van die akademie nie. Dis bysaak.